CELEX: 62012CA0342
Language: et
Date: 2013-05-30 00:00:00
Title: Kohtuasi C-342/12: Euroopa Kohtu (kolmas koda) 30. mai 2013 . aasta otsus (Tribunal do Trabalho de Viseu (Portugal) eelotsusetaotlus) — Worten — Equipamentos para o Lar, SA versus Autoridade para as Condições de Trabalho (ACT) (Isikuandmete töötlemine — Direktiiv 95/46/EÜ — Artikkel 2 — Mõiste „isikuandmed” — Artiklid 6 ja 7 — Põhimõtted andmete kvaliteedi kohta ja andmetöötluse seaduslikkuse kriteeriumid — Artikkel 17 — Töötlemise turvalisus — Töötajate tööaeg — Tööajaregister — Pädeva töötingimuste järelevalvega tegeleva riigiasutuse juurdepääs — Tööandja kohustus võimaldada tööajaregistriga viivitamata tutvuda)

3.8.2013   
            
            
               ET
            
            
               Euroopa Liidu Teataja
            
            
               C 225/37
            
         Euroopa Kohtu (kolmas koda) 30. mai 2013. aasta otsus (Tribunal do Trabalho de Viseu (Portugal) eelotsusetaotlus) — Worten — Equipamentos para o Lar, SA versus Autoridade para as Condições de Trabalho (ACT)
   (Kohtuasi C-342/12) (1)
   
   (Isikuandmete töötlemine - Direktiiv 95/46/EÜ - Artikkel 2 - Mõiste „isikuandmed” - Artiklid 6 ja 7 - Põhimõtted andmete kvaliteedi kohta ja andmetöötluse seaduslikkuse kriteeriumid - Artikkel 17 - Töötlemise turvalisus - Töötajate tööaeg - Tööajaregister - Pädeva töötingimuste järelevalvega tegeleva riigiasutuse juurdepääs - Tööandja kohustus võimaldada tööajaregistriga viivitamata tutvuda)
   2013/C 225/63
   Kohtumenetluse keel: portugali
   
      Eelotsusetaotluse esitanud kohus
   
   Tribunal do Trabalho de Viseu
   
      Põhikohtuasja pooled
   
   
      Hageja: Worten — Equipamentos para o Lar, SA
   
      Kostja: Autoridade para as Condições de Trabalho (ACT)
   
      Ese
   
   Eelotsusetaotlus — Tribunal do Trabalho de Viseu — Euroopa Parlamendi ja nõukogu 24. oktoobri 1995. aasta direktiivi 95/46/EÜ üksikisikute kaitse kohta isikuandmete töötlemisel ja selliste andmete vaba liikumise kohta (EÜT L 281, lk 31; ELT eriväljaanne 13/15, lk 355) artikli 2 ja artikli 17 lõike 1 tõlgendamine — Isikuandmete mõiste — Andmed, mis kantakse äriühingu töötajate tööaja registreerimise süsteemi
   
      Resolutsioon
   
   
               1.
            
            
               Euroopa Parlamendi ja nõukogu 24. oktoobri 1995. aasta direktiivi 95/46/EÜ üksikisikute kaitse kohta isikuandmete töötlemisel ja selliste andmete vaba liikumise kohta artikli 2 punkti a tuleb tõlgendada nii, et selline tööajaregister, nagu on kõne all põhikohtuasjas, mis sisaldab iga töötaja töö algus- ja lõpuaegu ning puhkepause või töövälist aega, kuulub mõiste „isikuandmed” alla nimetatud sätte tähenduses.
            
         
               2.
            
            
               Direktiivi 95/46 artikli 6 lõike 1 punkte b ja c ning artikli 7 punkte c ja e tuleb tõlgendada nii, et nendega ei ole vastuolus sellised liikmesriigi õigusnormid nagu põhikohtuasjas, mis kehtestavad tööandjale kohustuse anda pädeva töötingimuste järelevalvega tegeleva riigiasutuse käsutusse tööajaregister selliselt, et tal oleks võimalik viivitamata tutvuda registriga, juhul kui tutvumine on vajalik selleks, et nimetatud ametiasutus saaks teostada järelevalvet õigusnormide kohaldamise üle, mis on kehtestatud töötingimuste valdkonnas eelkõige tööaja kohta.
            
         
      (1)  ELT C 295, 29.9.2012.